22/06/2020 | Administración LocalMunicipal
Cedeira
Anuncio devolución das taxas

ANUNCIO BOLETÍN OFICIAL DA PROVINCIA En data 16 de xuño de 2020 aprobouse proposta de resolución no seo de expediente de devolución de ingresos indebidos derivados do peche das instalacións deportivas municipais pola crise sanitaria da COVID19. Aos efectos de dar a coñecer o seu contido aos usuarios efectados e que poidan realizar as alegacións e presentar a documentación que consideren no prazo de dez días hábiles a contar dende o seguinte á súa publicación no Boletín Oficial da Provincia, se leva a cabo a publicación da citada proposta de resolución. En aplicación da normativa sobre protección de datos as listaxes completas con todos os datos persoais se poderán consultar nas dependencias deportivas. <<PROPOSTA DE RESOLUCIÓN Expediente: 2020/G003/000290 A situación extraordinaria xerada pola evolución do coronavirus COVID-19 deu lugar á aprobación do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada pola COVID-19 con efectos do día 14 de marzo de 2020. Por tal motivo, o Concello de Cedeira procedeu ao peche das instalacións deportivas municipais así como á suspensión das actividades desta natureza. En consecuencia, os veciños e usuarios quedaron privados de facer uso das devanditas instalacións e o concello deixou de prestar o servicio público. Tendo en conta que en aplicación da ordenanza municipal pola que se regula a taxa polo uso de instalacións deportivas e a prestación de actividades deportivas (BOP nº 162 de 27 de agosto de 2013), foron satisfeitas polos suxeitos pasivos taxas de carácter periódico cuxos feitos impoñibles non foron realizados pola imposibilidade mencionada derivada da situación de crise sanitaria e estado de alarma. Vista a providencia de alcaldía pola que se da inicio ao expediente de devolución de ingresos indebidos correspondentes ás taxas abonadas a que se refire o apartado anterior. Visto que o artigo 26.3 do Real Decreto Lexislativo 2/2004 de 5 marzo, polo que se aproba o Texto Refundido da Lei reguladora das facendas locais establece que cando por causas non imputables ao suxeito pasivo, o servicio público, a actividade administrativa ou o dereito ao emprego ou aproveitamento do dominio público non se preste ou desenvolva, procederá a devolución do importe correspondente. Visto o artigo 36.1 do Real Decreto Lei 11/2020 de 31 de marzo polo que se adoptan medidas urxentes complementarias no ámbito social e económico para facer fronte á COVID-19 que contempla, dentro do apartado de medidas de protección aos consumidores, a posibilidade de resolución das relacións de prestación de servicios que deveñan imposibles por mor da declaración do estado de alarma. Constando no expediente listaxe elaborada dende o servicio de Deportes do Concello co detalle das cotas pagadas polos usuarios en aplicación da ordenanza municipal e o importe que corresponde devolver. Visto o informe elaborado pola tesourería de carácter favorable e fiscalizado en igual sentido pola intervención, asinado en datas 5 de xuño e 7 de xuño de 2020, respectivamente. Considerándose xustificadas as razóns de interese público a que se refire o artigo 45.1 da Lei 39/2015 de 1 de outubro, de procedemento administrativo común, en base aos seguintes argumentos: O presente expediente afecta a unha pluralidade moi ampla de persoas e, aínda que a elaboración das listaxes de usuarios afectados realizouse co máximo rigor, non se pode descartar que por erro se obviara algún afectado que coa publicación terá a oportunidade de realizar as alegacións convenientes. A excepcionalidade da situación na que nos atopamos debido á crise sanitaria da COVID19, que tivo entre outras consecuencias, que o traballo nas oficinas municipais se estea a facer de xeito non presencial. O anterior, unido á ausencia da dispoñibilidade inmediata de moitos dos datos identificativos completos para proceder á notificación persoal de cada un dos usuarios afectados e, sobre todo, que ésta tería que facerse por medios non electrónicos xa que estamos ante persoas físicas non obrigadas a relacionarse coa administración por medios telemáticos, ten como consecuencia as dificultades de encaixar ese trámite do procedemento co dereito ao exercicio non presencial do traballo dos funcionarios do concello. A esto habería que unir as medidas reguladoras da situación de estado de alarma que aconsellan restrinxir o contacto ao máximo posible, procurando a consecución de todos os obxectivos do xeito máis acorde coas restriccións dirixidas a frenar a actual pandemia. Ademáis, a busca de toda a información necesaria e a realización das notificacións persoais levaría a un retraso na tramitación do expediente que sería máis prexudicial para os intereses dos usuarios Considerando o contexto actual, estímase que a publicación da presente resolución, que pretende restituír a situación xerada pola falta de prestación dun servizo municipal, ademáis de polos cauces oficiais, a través doutros medios de difusión de carácter moi inmediato e de enorme repercusión, cumprirá o obxecto de dar a coñecer o contido da mesma aos efectos de que se poidan realizar as alegacións que se estimen oportunas en defensa dos intereses dos afectados. Considéranse por tanto, xustificadas as razóns de interese público a que se refire o artigo 45.1 da Lei 39/2015 de 1 de outubro, de procedemento administrativo común, polo que se dará a coñecer a actual proposta de resolución mediante publicación no boletín oficial da providencia, producindo os efectos propios da notificación e cumpríndose así o trámite do artigo 17.3 do Real Decreto 520/2005 de 13 de maio, polo que se desenvolve a Lei 58/2003 xeral tributaria en materia de revisión administrativa. En aplicación dos artigos 14 do Real Decreto Lexislativo 2/2004 de 5 de marzo, polo que se aproba o Texto Refundido da Lei reguladora das facendas locais; os artigo 32 e 221 e seguintes da Lei 58/2003 xeral tributaria e 17 e seguintes do Real Decreto 520/2005 polo que se aproba o regulamento de desenvolvemento da Lei anterior, en materia de revisión en vía administrativa e as demáis facultades que teño asignadas, PROPOÑO: Primero.- Aprobar a devolución das taxas seguintes: (1*) Cuota mensual (M); trimestral (T) o anual (A) (2*) Si el importe pagado lleva algún descuento, la cuota irá seguida de una “D” Segundo.- Publicar a presente resolución no Boletín Oficial da Provincia e no Taboleiro de Edictos do Concello en aplicación do artigo 45.1 da Lei 39/2015 aos efectos de que, en cumprimento do establecido no artigo 17 do Real Decreto 520/2005 de 13 de maio, polo que se desenvolve a Lei 58/2003 xeral tributaria en materia de revisión administrativa, se poidan realizar as alegacións e presentar os documentos que se estimen oportunos polo prazo de dez días. No caso de non presentarse, se elevará, nos termos aquí expostos, a proposta actual a resolución. Terceiro.- Sinalar que, unha vez se dicte resolución sobre o actual procedemento, para que a devolución se leve a efecto é necesario que se presente no concello a través do rexistro certificado do número de conta onde se fará a devolución acompañado de DNI. En Cedeira, a 16/06/2020 Asinado polo alcalde, Pablo Diego Moreda Gil